Σουπερκλάσικο
 Οι δύο σύλλογοι είχαν ως έδρα κατά τα πρώτα χρόνια την εργατική συνοικία Λα Μπόκα στο Μπουένος Άιρες, με την Ρίβερ να ιδρύεται το 1901 και την Μπόκα το 1905. Παρά ταύτα, το 1925 ήταν το έτος που η Ρίβερ μετακόμισε στα βόρεια της πόλης και στην εύπορη γειτονιά Νούνιεζ. Έκτοτε, η Μπόκα Τζούνιορς αντιπροσώπευε την εργατική τάξη της πρωτεύουσας και συνάμα όλης της Αργεντινής. Το προσωνύμιο της Μπόκα είναι το Xeneizes (Γενουάτες) λόγω της τοπικής ιταλικής μεταναστευτικής κοινότητας ενώ το αντίστοιχο προσωνύμιο της Ρίβερ είναι το Los Millonarios (Οι εκατομμυριούχοι) λόγω της υποστήριξης από οπαδούς ανώτερης κοινωνικής τάξης. Πλέον αμφότεροι διατηρούν οπαδούς σε όλα τα κοινωνικά στρώματα. Το πρώτο επίσημο παιχνίδι μεταξύ των δύο αντιπάλων διεξήχθη στο παλιό γήπεδο της Ράσινγκ με την Ρίβερ να νικά με 2-1 την αντίπαλο της.Οι οπαδοί της Μπόκα αποκαλούν τους αντίστοιχους της Ρίβερ gallinas (κοτόπουλα), ενώ οι της Ρίβερ αποκαλούν τους φίλους της Μπόκα los chanchitos (γουρουνάκια). Οι μεν της Ρίβερ αποκαλούνται κοτόπουλα γιατί δεν έχουν οι παίκτες τους το θάρρος και τα κότσια σε σύγκριση με αυτούς της Μπόκα, ενώ οι δε της Μπόκα αποκαλούνται γουρουνάκια γιατί σύμφωνα με τους οπαδούς της Ρίβερ, το γήπεδο της Μπόκα είναι δύσοσμο σχεδόν πάντα λόγω της φτωχής και κοντά στο λιμάνι τοποθεσίας της. Η αντιπαλότητα των δύο συλλόγων δεν παραμένει μόνο μεταξύ των υποστηρικτών και οπαδών αλλά επηρεάζει και τους ποδοσφαιριστές. Το 1933, ο Κατάλντο Σπιτάλε ήταν ο πρώτος παίκτης που αποχώρησε από τον έναν σύλλογο με προορισμό τον αιώνιο αντίπαλο (Μπόκα→Ρίβερ). Το 1985, ο Όσκαρ Ρουγκέρι έκανε το δρομολόγιο Μπόκα→Ρίβερ και δήλωσε πως "Δεν είναι εύκολο, σας το διαβεβαιώ. Η μια πλευρά σε βλέπει ως προδότη ενώ η άλλη δεν σε εμπιστεύεται καν. Χρειάζεται πολύς χρόνος αλλά και προσωπικότητα για να κερδίσεις την εμπιστοσύνη του κόσμου". Κάποιοι παίκτες έχουν αναφέρει ότι δεν θα πήγαιναν ποτέ στο αντίπαλο στρατόπεδο. Ενδεικτικά, δύο από τους μεγαλύτερους θρύλους των ομάδων τους, ο Έντσο Φραντσέσκολι της Ρίβερ και ο Ντιέγο Μαραντόνα της Μπόκα είχαν απορρίψει κάθε σκέψη. Ο Μαραντόνα είχε κάνει την εξής δήλωση πριν καν παίξει για την Μπόκα αλλά όταν ήταν παίκτης της Αρχεντίνος Τζούνιορς. Τελευταία ενημέρωση: 19 Νοεμβρίου 2021 Σημειώσεις *Διεξήχθη στο γήπεδο της Ουρακάν **Ματαιώθηκε, Η Μπόκα αποβλήθηκε από το τουρνουά, Η Ρίβερ πήρε την πρόκριση ***(Διεξήχθη στο γήπεδο της Ρεάλ Μαδρίτης) 24-08-1913: Η Ρίβερ κερδίζει το πρώτο επίσημο Σουπερκλάσικο με 3–1. 19-10-1941: Η Ρίβερ της δεκαετίας του '40, γνωστή ως (La Máquina) θα επικρατήσει με 5–1 της Μπόκα στον δρόμο για το πρωτάθλημα. 19-07-1942: Η Ρίβερ κερδίζει με 4–0 την Μπόκα. 08-11-1942: Η Ρίβερ από 2–0 πίσω θα κάνει το 2–2 και θα πάρει το πρωτάθλημα στην έδρα της μισητής αντιπάλου. 08-12-1955: Η Ρίβερ κερδίζει το δεύτερο πρωτάθλημα μέσα στο Μπομπονέρα με την νίκη της επί της Μπόκα (1–2). 10-02-1966: Η Ρίβερ κερδίζει το πρώτο παιχνίδι των δύο ομάδων για το Λιμπερταδόρες του '66 στο Μονουμεντάλ (2–1). 15-10-1972: Η Ρίβερ ανατρέπει το εις βάρος της 2–4 για να κερδίσει 5–4. 09-11-1977: Η Ρίβερ ανατρέπει το εις βάρος της 1–0 στο Μπομπονέρα νικώντας 1–2 με γκολ στις καθυστερήσεις από τα 40 μέτρα. Ο σκόρερ, Πέδρο Αλέξις Γκονζάλεζ θα δώσει την νίκη-ανατροπή στην Ρίβερ που την επόμενη αγωνιστική θα κλειδώσει την πρώτη θέση στο πρωτάθλημα. 06-04-1986: Η Ρίβερ θα επικρατήσει με 2–0 μέσα στο Μπομπονέρα στο «ντέρμπι της πορτοκαλί μπάλας». 27-07-1989: Η Ρίβερ θα επικρατήσει με 2–1 στον τελικό του Λιγκίλα πρε-Λιμπερταδόρες (Liguilla pre-Libertadores) αποτρέποντας την έξοδο της Μπόκα στο επόμενο Λιμπερταδόρες. 18-07-1993: Η Ρίβερ θα επικρατήσει με 1–0 της Μπόκα στο γήπεδο της Βέλεζ για να αποκλείσει την Μπόκα από το Κόπα Σεντενάριο, μια διοργάνωση που πραγματοποιήθηκε για τα 100 χρόνια της ομοσπονδίας. Ήταν το πρώτο και μοναδικό ντέρμπι που κρίθηκε στο «χρυσό» γκολ. 11-12-1994: Η Ρίβερ θα επικρατήσει με 3–0 της Μπόκα στο Μπομπονέρα για να κατακτήσει την Απερτούρα του 1994. 23-03-1997: Η Ρίβερ θα γυρίσει από 0–3 στο γήπεδο της για να ισοφαρίσει σε 3–3 αποτρέποντας μια διάσημη νίκη της Μπόκα. 10-03-2002: Η Ρίβερ θα επικρατήσει με 3–0 της Μπόκα στο Μπομπονέρα στην πορεία της προς την Κλαουσούρα του 2002. 16-05-2004: Η Ρίβερ κερδίζει με 1–0 την Μπόκα με γκολ του Φερνάντο Καβενάγκι σε ένα καθοριστικό παιχνίδι στην πορεία της προς την Κλαουσούρα του 2004. 08-10-2006: Η Ρίβερ κερδίζει με 3–1 την Μπόκα στο Μονουμεντάλ σπάζοντας το ρεκόρ των 22 αγώνων χωρίς ήττα της Μπόκα. 07-10-2007: Η Ρίβερ κερδίζει με 2–0 την Μπόκα στο Μονουμεντάλ και γκρεμίζει τις ελπίδες της Μπόκα για κατάκτηση της Απερτούρα το 2007. 31-03-2014: Η Ρίβερ θα επικρατήσει με 2–1 στο Μπομπονέρα (πρώτο «διπλό» μετά από 10 χρόνια). Λίγο αργότερα θα κατακτήσει το πρωτάθλημα Final 2014. 27-11-2014: Η Ρίβερ υποδέχεται την Μπόκα στον επαναληπτικό ημιτελικό του Σουδαμερικάνα (δεύτερη τη τάξει διοργάνωση στην Ν. Αμερική) και μετά το 0–0 της πρώτης αναμέτρησης, θα κερδίσει με 1–0 και θα προκριθεί στον τελικό για πρώτη φορά μετά το 2003 και θα διεκδικήσει διεθνές τρόπαιο μετά τον υποβιβασμό της το 2011. Η Μπόκα αποκλείεται από την Ρίβερ σε διεθνής διοργάνωση για πρώτη φορά μετά από 28 χρόνια. 07-05-2015: Η Ρίβερ φιλοξενείται στο Μπομπονέρα για τον επαναληπτικό της φάσης των 16 του Λιμπερταδόρες. Στο πρώτο παιχνίδι, η Ρίβερ είχε επικρατήσει με 1–0 στο Μονουμεντάλ. Ο αγώνας στο Μπομπονέρα διεκόπη και ματαιώθηκε εις βάρος της Μπόκα η οποία αποβλήθηκε από το τουρνουά εξαιτίας της επίθεσης με σπρέι πιπεριού από τους οπαδούς της στο ημίχρονο του δεύτερου αγώνα για τους «16». Η Ρίβερ εν τέλει κατέκτησε το Λιμπερταδόρες για πρώτη φορά μετά από 19 χρόνια και 3η συνολικά. 14-03-2018: Η Ρίβερ επικρατεί με 2–0 της Μπόκα για να κατακτήσει το Σούπερκαπ Αργεντινής. 09-12-2018: Οι δύο αιώνιοι αντίπαλοι αναμετρήθηκαν για πρώτη φορά σε τελικό διεθνής διοργάνωσης και συγκεκριμένα για την κορυφαία διοργάνωση της Ν. Αμερικής, το Λιμπερταδόρες. Το Λιμπερταδόρες του '18 ήταν η τελευταία διοργάνωση που ο τελικός θα αποτελούνταν από διπλά παιχνίδια. Το πρώτο παιχνίδι έγινε στο Μπομπονέρα και να λήγει ισόπαλο 2–2. Η ρεβάνς προγραμματισμένη να διεξαχθεί στην έδρα της Ρίβερ, δεν θα πραγματοποιηθεί ποτέ, εξαιτίας της ταραχής και των επεισοδίων που προηγήθηκαν και είχαν ως αποτέλεσμα τις ζημιές στο πούλμαν της Μπόκα και τον τραυματισμό ορισμένων παικτών . Τα επεισόδια έξω από το γήπεδο και στους δρόμους του Μπουένος Άιρες θα κάνουν τον γύρο της υφηλίου και θα αμαυρώσουν τον τελικό . Έπειτα από διαβουλεύσεις ημερών μεταξύ των δύο ομάδων και της ομοσπονδίας Ν. Αμερικής, η Μπόκα αρνείται να παίξει στο Μονουμεντάλ. Τελικά, ο επαναληπτικός τελικός έπειτα από απόφαση της ΚΟΝΜΕΜΠΟΛ, θα διεξαχθεί σε άλλη ήπειρο και συγκεκριμένα στο Σαντιάγο Μπερναμπέου, στην Μαδρίτη . Η Ρίβερ παρά το γεγονός ότι δεν φιλοξένησε στην έδρα της τον δεύτερο τελικό, θα επικρατήσει με 3–1 (1–1, η κανονική διάρκεια) στην παράταση και θα κατακτήσει το 4ο Λιμπερταδόρες κόντρα στην αιώνια μισητή αντίπαλο . 03-10-2021: Η Ρίβερ επικρατεί με 2–1 της Μπόκα για το πρωτάθλημα. Στο τέλος της περιόδου θα αναδειχθεί πρωταθλήτρια για πρώτη φορά μετά από 7 χρόνια και για 37η συνολικά. 02-08-1908: Η Μπόκα κερδίζει το πρώτο Σουπερκλάσικο (4–1). 23-12-1928: Η Μπόκα υποχρεώνει την Ρίβερ στην μεγαλύτερη ήττα όλων των εποχών σε Σουπερκλάσικο (6–0). 19-05-1959: Η Μπόκα παίρνει εκδίκηση για την ήττα με 5–1 το 1941, νικώντας στο Μπομπονέρα 5–1 την Ρίβερ. 09-12-1962: Η Μπόκα κερδίζει με 1–0 την Ρίβερ στο Μπομπονέρα, νίκη που της έδωσε την δυνατότητα να κερδίσει το πρωτάθλημα την επόμενη αγωνιστική, πράγμα που έγινε. Ο τερματοφύλακας της Μπόκα Αντόνιο Ρόμα απέκρουσε πέναλτυ της Ρίβερ στο τελευταίο λεπτό της αναμέτρησης. 14-12-1969: Ρίβερ Πλέιτ 2–2 Μπόκα Τζούνιορς. Η Μπόκα κατακτά το πρωτάθλημα στην έδρα της μισητής αντιπάλου. 03-02-1974: Ο Κάρλος Γκαρσία Καμπόν πετυχαίνει «καρέ» τερμάτων στο ντεμπούτο του με την Μπόκα (5–2). Τα τέσσερα γκολ του Καμπόν είναι τα περισσότερα που έχει επιτύχει παίκτης σε ένα Σουπερκλάσικο. 22-12-1976: Στον τελικό για την ανάδειξη πρωταθλητή του Μετροπολιτάνο 1976, η Μπόκα κερδίζει τον πρώτο «τελικό» μεταξύ Μπόκα-Ρίβερ και με 1–0 είναι πρωταθλήτρια. 10-04-1981: Η Μπόκα νικά με 3–0 στον δρόμο για το Μετροπολιτάνο του 1981. Ο Ντιέγο Μαραντόνα πετυχαίνει ένα διάσημο γκολ κόντρα στον τερματοφύλακα Ουμπάλντο Φιγιόλ. 07-03-1982: Η Μπόκα διασύρει την Ρίβερ με 5–1 μέσα στο Μονουμεντάλ για να καταγράψει την μεγαλύτερη εκτός έδρας νίκη στην ιστορία. Η Ρίβερ αγωνίστηκε με ομάδα νέων, λόγω συμβατικής διαμάχης. 27-02-1991: Η Μπόκα αν και 3–1 πίσω στο σκορ, κάνει την ανατροπή και με 4–3 κερδίζει τον αγώνα με τα περισσότερα γκολ στις αναμετρήσεις για το Λιμπερταδόρες. 31-03-1991: Η Μπόκα με 1–0 κερδίζει στο Μπομπονέρα το 5ο σερί ντέρμπι. 14-07-1996: Ο Κλαούδιο Κανίγια πετυχαίνει χατ-τρικ στην νίκη της Μπόκα στο Μπομπονέρα με 4–1. Είχε περάσει σχεδόν ένας μήνας από την κατάκτηση του Λιμπερταδόρες από την Ρίβερ. 29-09-1996: Ο Ούγκο Γκέρα σκοράρει με τον αυχένα στις καθυστερήσεις και δίνει την νίκη στην Μπόκα (3–2) στο Μπομπονέρα. 24-05-2000: Για τους προημιτελικούς του Λιμπερταδόρες, η Μπόκα κερδίζει με 3–0 στο Μπομπονέρα την Ρίβερ και ανατρέπει την ήττα της με 2–1 στον πρώτο αγώνα. Στην συνέχεια της διοργάνωσης η Μπόκα θα κατακτήσει το τρόπαιο και θα ανακηρυχθεί πρωταθλήτρια κόσμου στον τελικό του Διηπειρωτικού κόντρα στην Ρεάλ Μαδρίτης (2–1). 09-11-2003: Η Μπόκα, πρωταθλήτρια Νότιας Αμερικής εκείνη την εποχή, αλώνει το Μονουμεντάλ 0–2 με γκολ του Βραζιλιάνου Ιαρλέι και του μέσου Σεμπαστιάν Μπατάλια στον δρόμο για την κατάκτηση της Απερτούρα. 17-06-2004: Για την ημιτελική φάση του Λιμπερταδόρες, η Μπόκα αφού είχε κερδίσει 1–0 στον πρώτο αγώνα (Μπομπονέρα), μετέβη στο Μονουμεντάλ για τον επαναληπτικό. Η Ρίβερ άνοιξε το σκορ, ο Κάρλος Τέβες πέντε λεπτά πριν το τέλος ισοφάρισε σε 1–1 και έδειχνε να στέλνει την ομάδα του στον τελικό αλλά στις καθυστερήσεις η Ρίβερ θα πάρει την νίκη με 2–1. Έτσι η πρόκριση θα κρινόταν στα πέναλτυ με την Μπόκα να αποκλείει την Ρίβερ με 5–4. 04-05-2008: Μπόκα-Ρίβερ 1–0 με γκολ του Σεμπαστιάν Μπατάλια. 18-10-2008: Ρίβερ-Μπόκα 0–1 στο Μονουμεντάλ με την Μπόκα να παίζει με 10 παίκτες και να παίρνει πολύτιμη νίκη για την Απερτούρα του 2008. 31-01-2015: Η Μπόκα σε φιλικό κερδίζει 5–0 την Ρίβερ που είχε 3 αποβολές. Αν και σε ανεπίσημο παιχνίδι, αυτή ήταν η μεγαλύτερη νίκη από καταβολής επαγγελματικού ποδοσφαίρου . 11-12-2016: Στο ντέρμπι που διεξήχθη στο Μονουμεντάλ για το πρωτάθλημα, η Μπόκα αν και 2–1 πίσω θα πάρει σπουδαία νίκη με 2–4. Δύο τέρματα σκόραρε ο Κάρλος Τέβες στον επαναπατρισμό του .
Το σουπερκλάσικο είναι η ποδοσφαιρική αναμέτρηση των αργεντίνικων ομάδων Ρίβερ Πλέιτ και Μπόκα Τζούνιορς. Η λέξη προέρχεται από την ισπανική clásico που σημαίνει ντέρμπι και το πρόθεμα super που υποδηλώνει την σημασία της αναμέτρησης αφού οι δύο ομάδες αποτελούν τις λαοφιλέστερες και επιτυχημένες στην Αργεντινή. Η αντιπαλότητα της αναμέτρησης (σε επίπεδο αθλητικό, κοινωνικό, πολιτικό αλλά και μεταξύ υποστηρικτών και παικτών) είναι τεράστια και το γεγονός αυτό καθιστά το σουπερκλάσικο στα μεγαλύτερα ποδοσφαιρικά ντέρμπι παγκοσμίως, με πολλούς ανθρώπους του ποδοσφαίρου αλλά και ΜΜΕ ανά τον κόσμο να το κηρύσσουν ως το σπουδαιότερο απ΄ όλα .